**Projektbeskrivelse**

**Læselyst og læsefællesskaber for børn i indskolingens fritidstilbud**

De nedenfor angivne antal tegn er inkl. mellemrum.

|  |
| --- |
| **Ansøger:** |
| Vallensbæk Kultur- & Borgerhus |
| **Projekttitel:** |
| Skab din læselyst |

|  |
| --- |
| **Resumé af projekt:** (Max. 500 tegn)  Kort resumé af projektet. Vær opmærksom på, at dette resumé skal genanvendes, når den digitale ansøgning skal udfyldes. |
| Projektet skal udvikle og dyrke de involverede børns læselyst gennem forskellige dialogskabende og aktive læse-tiltage. Vallensbæk Kultur- & Borgerhus og Egholmskolens SFO udvikler i samarbejde et projekt, der kobler børns læselyst med aktiv deltagelse og ’gamification’. Projektet tager udgangspunkt i børnenes interessefællesskaber og det vokser og udvikler sig gennem børnenes engagement.  Gennem forskellige tilgange til læsning lader *Skab din læselyst* børnene deltage aktivt i udviklingen af litteraturen, for derigennem at dyrke deres indlevelse, kreativitet og lyst til at læse. |

|  |
| --- |
| **Beskrivelse af projektideen:** (Max. 1500 tegn)  Kort beskrivelse af projektideen. Herunder hvilke overvejelser gør I jer i forhold til, at arbejde med læselyst og læsefællesskaber i fritidstilbuddet.  *Bemærk, at det konkrete projekt først skal udvikles i løbet af 1. halvår af 2020 i det forløb, der gennemføres i centralbiblioteksregi. Dette er således en beskrivelse af de foreløbige overvejelser.* |
| Det er projektets kerne, at lyst til læsning opstår når børnene kan genkende sig selv i fortællingerne og leve sig ind i litteraturens verden. *Skab din læselyst* skaber klare rammer, som børnene kan engagere sig i. Samtidig skal projektet drives og udvikles af børnenes egen fantasi, interesse og kreativitet. Vi vil lade litteraturen flette sig ind i deres hverdag og dyrke de interessefællesskaber, der allerede eksisterer hos indskolingsbørn i fritidstilbud.  Denne del af projektet skal i høj grad baseres på børnenes input, deres aktive deltagelse og ’gamification’ i projektet – det er deres hverdag og verden, vi skal tage udgangspunkt i og derfor skal børnene bidrage til konkretisering af projektet.  Vi arbejder derudover ud fra en grundantagelse om, at lysten til læsning også skabes gennem et tryghed i læsesituationen. Den tryghed skabes dels ved at tage udgangspunkt i børnenes interessefællesskaber, dels ved at gøre projektet til en tilvalg i hverdagen, så børnene har tid til at udvikle deres interesse og selvtillid ift. læsning. Derudover skal læsehund-konceptet være en integreret del af projektets udvikling.  Vi tror derudover på at den geografiske nærhed mellem den involverede skole og det involverede kulturhus, gør at projektet har mulighed for at blive udviklet yderligere i den tid, hvor børnene ikke er i hverken skole eller SFO – det skal sætte spor i familiens interesse og engagement i forhold til læselysten. |

|  |
| --- |
| **Samarbejdspartnere:** (Max. 1000 tegn)  Beskrivelse af projektets samarbejdspartnere (de deltagende institutioner), herunder hvordan samarbejdet mellem bibliotek og fritidsordning tænkes udfoldet, så alle får ejerskab til projektet. |
| Udgangspunktet for projektet er, at Vallensbæk Kultur- & Borgerhus og Egholmskolens SFO er hovedaktørerne i projektet.  Vallensbæk Kultur- & Borgerhus vil være projektstyrer på projektet.  De to institutioner har i forvejen et etableret samarbejde omkring skolens brug af Vallensbæk Kultur- & Borgerhus og *Skab din læselyst* vil derfor være et element, der bidrager til at forankre læselysten hos børnene.  Projektet bidrager til at udvikle konkrete værktøjer, der gør, at den involverede SFO selv kan føre projektet videre efter projektperioden er afsluttet.  Derudover arbejder vi med en tanke om at projektet skal kunne foldes ud på Vallensbæk Kommunes øvrige fritidsinstitutioner, så *Skab din Læselyst* bliver et projekt, der sætter spor ud i fremtiden. |

|  |
| --- |
| **Målgruppe:** (Max. 1000 tegn)  Beskrivelse af projektets målgruppe, herunder foreløbige overvejelser om inddragelse af de deltagende børn i projektet, samt hvor mange børn der forventes at kunne få tilbuddet. |
| Projektet fokuserer på at ramme børnene i indskolings-alderen ved at skabe en kobling mellem læsning og fritidsinteresser.  I projektudviklingen har vi nogle idéer til konkrete projekter, deltagerne skal engagere sig i, men børnenes inputs skal inddrages og bidrage til at konkretisere og styrke projektets relevans i forhold til målgruppen. Vi vil dyrke børnenes ejerskab i forhold til selv at skabe deres læselyst.  Jf. det kommende afsnit kommer vi til at være opsøgende i forhold til de stigende andel af tosprogede i kommunen. |

|  |
| --- |
| **Demografiske og geografiske forhold:** (Max. 1000 tegn)  Beskrivelse af evt. særlige demografiske eller geografiske udfordringer i projektet, f.eks. hvad angår elevsammensætning, afstand fra skole til bibliotek mv. |
| I Vallensbæk Kommune er andelen af borgere med anden etnisk herkomst end dansk er stigende. Det skyldes et stigende fokus på at tiltrække udenlandsk arbejdskraft for at udvikle det lokale erhvervsliv, men skaber samtidig en potentiel fremtidig sproglig udfordring i kommunen.  Samtidig medfører det et stigende antal elever ikke har dansk sprog eller læsning af dansk litteratur som en naturlig del af deres hverdag.  Det er selvfølgelig attraktivt at bidrage til at udvikle læselysten og – egenskaberne hos denne målgruppe, selvom projektet ikke sætte tosprogede som en primær målgruppe. |